|  |  |
| --- | --- |
| Numri i lëndës: | 2018:016054 |
| Datë: | 06.11.2019 |
| Numri i dokumentit: | 00630840 |

**P. nr.309/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit M.D , sipas aktakuzës së PTH-së D.P. në Pejë PP/II. nr.695/18 të dt.10.5.2018 për shkak të veprës penale: të sulmit nga neni 184 par 1të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit M. D dhe të prokurorit të shtetit Suada Hamza me dt.06.11.2019 ka marrë dhe botërisht ka shpallë këtë

**A K T GJ Y K I M**

**I pandehuri M. D i lindur me dt... në P rruga N. B nr. .. ku edhe tani jeton, i biri B i dhe nënës H e gjinisë F , , Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

Me dt. 30.3.2018, rreth orës 11:00minuta në P pikërisht tek shk.. “..” , duke përdorë forcën , me dashje ka sulmuar të dëmtuarën A. B , në atë mënyrë që përderisa i pandehuri ishte me veturën me shpejtësi të madhe e njëjta i bën shenjë me dorë që ta ul shpejtësinë nga frika që mund ta godas , mirëpo i pandehuri e kthen veturën prapa del nga vetura i revoltuar duke ju drejtuar me fjalë “pse me shajte “ ku e sulmon viktimën duke e goditur me grusht dhe shuplaka.

-me çka ka kryer vepre penale : të sulmit nga neni 184 par 1 të KPRK-së.

Prandaj gjykata të pandehurin konform nenit 41,42,43,46, dhe nenit 184 par 1 të KPRK-së.

**E GJYKON**

Me dënim me gjobë në shumë prej  **300 € euro**, të cilën i pandehuri është i obliguar ta paguaj në afat prej 3 muajsh , në rast të mospagimit gjoba në fjalë i zëvendësohet me dënim me burg duke llogaritur 20 (njëzet) euro për 1 ( një) ditë burgu .

Obligohet i pandehuri që në emër të paushallit gjyqësorë të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

E dëmtuara për realizimin eventual të kërkesës pasurore juridike udhëzohet në kontest të rregullt civil

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.10.5.2018 kundër të pandehurit M. D , ka ngritë aktakuzë PP/II. nr.695/18, për vepër penale: të sulmit nga neni 184 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , faktin se i pandehuri është ,mbajtës i familjes prej 4 nataresh –i cili kujdeset vet për 3 fëmijë të vegjël , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.06.11.2019.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .